《重九怀彰宪侯》
元代·黎崱

久废登临不赋诗，却来重看菊花枝。犹思马上西门哭，不记螯边左手持。

双鬓岂堪频换色，一樽当及未衰时。纷纷蜂蝶知春事，明月秋风好付谁。

作者简介：元安南国人，字景高，号东山。世居爱州。九岁试童科，为侍郎，佐净海军节度使陈键幕。从键降元。官至佥归化路宣抚司事。有《安南志略》。